CHARA-Array
Den CHARA-Array ass en opteschen astronomeschen Interferometer. Et gëtt vum The Center for High Angular Resolution Astronomy (CHARA) vun der Georgia State University (GSU) benotzt a steet beim Mount Wilson-Observatoire, no bei Los Angeles a Kalifornien.

Den Interferometer besteet aus sechs Spigelteleskopen, vu jee engem Meter Duerchmiesser, déi laanscht dräi Achse stinn. D'Teleskope kënnen dobäi bis zu 330 Meter vunenee ewech sinn. Dat vun den Teleskope agefaange Liicht gëtt dann duerch evakuéiert Réier geleet an optesch iwwerlagert. Fir datt déi Iwwerlagerung phaserichteg erfollegt, ginn d'Gruppelafzäitënnerscheeder vum Stäreliicht zu den eenzelen Teleskope an engem 100 Meter laange Gebai mat fuerbare Spigelen ausgeglach. Den Array huet eng Wénkelopléisung vun 0,0005 Bousekonnen am Infrarout. Éischt wëssenschaftlech Observatioune goufen 2002 ugefaangen, a vun 2005 un, gouf et routineméisseg Bildresultater. Dat éischt Bild vun enger Stärenuewerfläch, déi vum Stär Altair, gouf 2007 publizéiert.

Kuckt och 

Lëscht vun de gréissten opteschen Teleskopen
Magdalena Ridge Observatoire
Infrared Spatial Interferometer
Palomar Testbed Interferometer

Um Spaweck 
  CHARA Homepage
  First 4-Telescope Fringes at the CHARA Array
  Vega Mystery Solved; Red Dwarf Mystery Grows, Sky & Telescope Artikel über CHARA.
  First Results from the CHARA Array. III. Oblateness, Rotational Velocity and Gravity Darkening of Alderamin archiv.org

Interferometresch Teleskopen
Astronomesch Observatoiren an den USA